CELEX: 62013FN0051
Language: da
Date: 2013-05-25 00:00:00
Title: Sag F-51/13: Sag anlagt den 25. maj 2013 — ZZ m.fl. mod EIB

3.8.2013   
            
            
               DA
            
            
               Den Europæiske Unions Tidende
            
            
               C 226/26
            
         Sag anlagt den 25. maj 2013 — ZZ m.fl. mod EIB
   (Sag F-51/13)
   (2013/C 226/35)
   Processprog: fransk
   
      Parter
   
   
      Sagsøgere: ZZ m.fl. (ved advokat L. Levi)
   
      Sagsøgt: Den Europæiske Investeringsbank
   
      Søgsmålets genstand og beskrivelse af tvisten
   
   Annullation af afgørelserne i sagsøgernes lønsedler for februar 2013, hvorved der fastsattes en lønstigning begrænset til 1,8 % for 2013 og annullation af efterfølgende lønsedler. Endvidere en efterfølgende påstand om, at institutionen pålægges at betale erstatning for det økonomiske og ikke-økonomiske tab, som sagsøgerne angiveligt har lidt.
   
      Sagsøgernes påstande
   
   
               —
            
            
               Afgørelsen i sagsøgernes lønsedler for februar 2013, hvorved der fastsattes en lønstigning begrænset til 1,8 % for 2013, annulleres, og følgelig annulleres de tilsvarende afgørelser, indeholdt i de efterfølgende lønsedler.
            
         
               —
            
            
               Den Europæiske Investeringsbank tilpligtes som erstatning for det økonomiske tab at betale (i) den resterende løn svarende til den årlige tilpasning for 2013, dvs. en forhøjelse på 1,8 % for perioden fra den 1. januar 2013 til den 31. december 2013, (ii) den resterende løn svarende til følgerne af den årlige tilpasning på 1,8 % for 2013 af den løn, der vil blive betalt fra januar 2014, (iii) morarenter af den resterende skyldige løn, indtil de skyldige beløb er fuldt ud betalt, idet den morarentesats, der skal anvendes, bør beregnes på grundlag af Den Europæiske Centralbanks rentesats for de vigtigste refinansieringstransaktioner, som fandt anvendelse i den berørte periode, forhøjet med tre procentpoints og (iv) erstatning for tab af købekraft.
            
         
               —
            
            
               Den Europæiske Investeringsbank tilpligtes at betale hver af sagsøgerne et beløb på 1 000 EUR som erstatning for det ikke-økonomiske tab.
            
         
               —
            
            
               Den Europæiske Investeringsbank tilpligtes at betale sagens omkostninger.